**ΤΡΟΠΟΠΟΙΗΣΗ ΠΡΟΓΡΑΜΜΑΤΟΣ 11/02/2024**

**ΠΡΟΓΡΑΜΜΑ  ΚΥΡΙΑΚΗΣ  11/02/2024**

…..

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**15:00**  |  **Ειδήσεις - Αθλητικά - Καιρός**

|  |  |
| --- | --- |
| Ψυχαγωγία / Ελληνική σειρά | **WEBTV** **ERTflix** |

**16:00**  |  **3ος Όροφος  (E)**   **(Ένθεση προγράμματος)**

Η 15λεπτη κωμική σειρά «Τρίτος όροφος», σε σενάριο-σκηνοθεσία Βασίλη Νεμέα, με εξαιρετικούς ηθοποιούς και συντελεστές και πρωταγωνιστές ένα ζόρικο, εκρηκτικό ζευγάρι τον Γιάννη και την Υβόννη, υπόσχεται να μας χαρίσει στιγμές συγκίνησης και αισιοδοξίας, γέλια και χαμόγελα.  
  
  
**«Χάιλαντς» [Με αγγλικούς υπότιτλους]**   
**Eπεισόδιο**: 2

Η Υβόννη ονειρεύεται ταξίδια στη Γλασκόβη, ενώ ο Γιάννης της προτείνει το Ναύπλιο.  
Εκείνη βάζει συνέχεια δυνατά να παίζει ήχος γκάιντας, ενώ εκείνος της ετοιμάζει μία έκπληξη που θα την ανταμείψει.

Παίζουν: Αντώνης Καφετζόπουλος (Γιάννης), Λυδία Φωτοπούλου (Υβόννη), Χάρης Χιώτης (Ανδρέας, ο γιος), Ειρήνη Αγγελοπούλου (Μαρία, η κόρη), Χριστιάνα Δρόσου (Αντωνία, η νύφη) και οι μικροί Θανάσης και Αρετή Μαυρογιάννη (στον ρόλο των εγγονιών).  
  
Σενάριο-Σκηνοθεσία: Βασίλης Νεμέας  
Βοηθός σκηνοθέτη: Αγνή Χιώτη  
Διευθυντής φωτογραφίας: Σωκράτης Μιχαλόπουλος  
Ηχοληψία: Χρήστος Λουλούδης  
Ενδυματολόγος: Ελένη Μπλέτσα  
Σκηνογράφος: Ελένη-Μπελέ Καραγιάννη  
Δ/νση παραγωγής: Ναταλία Τασόγλου  
Σύνθεση πρωτότυπης μουσικής: Κώστας Λειβαδάς  
Executive producer: Ευάγγελος Μαυρογιάννης  
Παραγωγή: ΕΡΤ  
Εκτέλεση παραγωγής: Στέλιος Αγγελόπουλος – Μ. ΙΚΕ

|  |  |
| --- | --- |
| Αθλητικά / Μπάσκετ | **WEBTV** |

**16:30**  |  **Basket League: ΑΡΗΣ - ΠΑΟΚ (18η Αγωνιστική)  (Z) (Αλλαγή ώρας)**

Το συναρπαστικότερο πρωτάθλημα των τελευταίων ετών της Basket League έρχεται στις οθόνες σας.   
Όλοι οι αγώνες του πρωταθλήματος, αποκλειστικά από την ΕΡΤ.   
12 ομάδες, 22 αγωνιστικές, play out, play off, ημιτελικοί & τελικοί, ένας μπασκετικός μαραθώνιος με 186 αμφίρροπους αγώνες.   
Καλάθι-καλάθι, πόντο-πόντο, όλη η δράση σε απευθείας μετάδοση.   
  
Κλείστε θέση στην κερκίδα της ERTWorld τώρα!

|  |  |
| --- | --- |
| Ψυχαγωγία / Εκπομπή | **WEBTV** **ERTflix** |

**18:20**  |  **Μαμά-δες (ΝΕΟ ΕΠΕΙΣΟΔΙΟ)**   **(Αλλαγή ώρας)**  
  
**Έτος παραγωγής:** 2023

Το «Μαμά-δες» επιστρέφει για 4η χρόνια στους δέκτες μας.  
Η αγαπημένη εκπομπή, που είναι αφιερωμένη στην μητρότητα και την οικογένεια, με την Τζένη Θεωνά στην παρουσίαση έρχεται πλέον κάθε Κυριακή στις 16:00 μέσα από τη συχνότητα της ΕΡΤ 1.  
  
Σε κάθε εκπομπή η Τζένη Θεωνά με το γνωστό της κέφι και ανεβασμένη διάθεση θα συναντάει γνωστές μαμάδες και μπαμπάδες που θα μοιράζονται με τους τηλεθεατές τις δικές τους ιστορίες, ενώ γονείς που αντιμετώπισαν διάφορες δυσκολίες θα μιλούν στο «Μαμά-δες» και θα προσπαθούν να εμψυχώσουν και να βοηθήσουν κι άλλους γονείς να ακολουθήσουν το παράδειγμά τους.  
  
Από την εκπομπή δεν θα λείψουν για άλλη μία σεζόν ιατρικά θέματα, συμβουλές από ψυχολόγους, προτάσεις για τη σωστή διατροφή των παιδιών μας και ιδέες για να περνούν οι γονείς ποιοτικό χρόνο με τα παιδιά τους.

**Καλεσμένοι η Λίλα Κουντουριώτη και ο Γιώργης Τσουρής με τη Βάλια Παπακωνσταντίνου**   
**Eπεισόδιο**: 2

Η Τζένη Θεωνά υποδέχεται τη Λίλα Κουντουριώτη. Η γνωστή αθλητικογράφος μιλάει για το γιο της, το πώς άλλαξε τη ζωή της η μητρότητα, αλλά και για το πώς βρίσκει ισορροπίες σε έναν ανδροκρατούμενο χώρο.  
  
Η Μαματσίτα έρχεται με μια ακόμα γευστική, υγιεινή συνταγή. Φτιάχνει κοκκινιστό χυλοπιτάκι με σπανάκι και φέτα σε μόλις 30 λεπτά.  
  
Τέλος, ένα αγαπημένο ζευγάρι, ο Γιώργης Τσουρής και η σύζυγός του, Βάλια Παπακωνσταντίνου, έρχονται στο «Μαμά-δες» για να μιλήσουν για τη σχέση τους, τα παιδιά τους και τη συνεργασία τους.

Παρουσίαση: Τζένη Θεωνά  
Αρχισυνταξία - Επιμέλεια εκπομπής: Δημήτρης Σαρρής  
Σκηνοθεσία:Βέρα Ψαρρά  
Δημοσιογραφική ομάδα:Εύη Λεπενιώτη, Λάμπρος Σταύρου  
Παραγωγή:DIGIMUM IKE

|  |  |
| --- | --- |
| Ντοκιμαντέρ / Τέχνες - Γράμματα | **WEBTV** **ERTflix** |

**19:15**  |  **45 Μάστοροι 60 Μαθητάδες (ΝΕΟΣ ΚΥΚΛΟΣ)**     
  
Β' ΚΥΚΛΟΣ   
  
**Έτος παραγωγής:** 2023

Εβδομαδιαία ημίωρη εκπομπή, παραγωγής 2023-2024.  
  
  
**«Πετράδες Και Πετρόκτιστα στον Πεντάλοφο Κοζάνης» [Με αγγλικούς υπότιτλους]**   
**Eπεισόδιο**: 1

Oι Ζουμπανιώτες μαστόροι ήταν γνωστοί σε ολόκληρη την Ελλάδα και στην Ανατολική Μεσόγειο για την άφταστη τεχνική τους και την ικανότητά τους να δομούν με την πέτρα του κάθε τόπου, από οικίες και δημόσια κτίρια, ως γεφύρια και καλντερίμια.   
  
Στο πρώτο επεισόδιο του νέου κύκλου του 45 Μάστοροι, 60 Μαθητάδες, η Ήρα αναζητά στον Πεντάλοφο και στα χωριά του Βοΐου τα ίχνη των μαστόρων αυτών αλλά και των έργων τους.   
  
Κι όταν συνομιλεί με όσους συνεχίζουν να ασκούν την τέχνη του πετρά, συνειδητοποιεί πως υπάρχει μια φιλοσοφία ζωής πίσω από την επεξεργασία της πέτρας και τη χρήση της καθεμίας απ’ αυτές στην οικοδομή.   
  
Μαζί με την Ήρα, ο θεατής θα πάρει μια ιδέα για τον τρόπο της παραδοσιακής δόμησης, αλλά κυρίως θα ανακαλύψει τον τρόπο με τον οποίο βλέπει ο κάθε μάστορας της πέτρας το υλικό του. Ταυτόχρονα, θα αναρωτηθεί για το μέλλον της τέχνης αυτής και της παραδοσιακής δόμησης με πέτρα.

Παρουσίαση: Ήρα Κατσούδα   
Σκηνοθεσία - Concept: Γρηγόρης Βαρδαρινός   
Σενάριο - Επιστημονικός Συνεργάτης: Φίλιππος Μανδηλαράς   
Διεύθυνση Παραγωγής: Ιωάννα Δούκα   
  
Σύνθεση Μουσικής: Γεώργιος Μουχτάρης   
Τίτλοι αρχής - Graphics: Παναγιώτης Γιωργάκας

|  |  |
| --- | --- |
| Ντοκιμαντέρ | **WEBTV** **ERTflix** |

**19:45**  |  **Συνάνθρωποι  (E)**   **(Ένθεση προγράμματος)**  
  
Β' ΚΥΚΛΟΣ   
  
**Έτος παραγωγής:** 2023

Ημίωρη εβδομαδιαία εκπομπή παραγωγής ΕΡΤ 2023. Ιστορίες με θετικό κοινωνικό πρόσημο. Άνθρωποι που σκέφτονται έξω από το κουτί, παίρνουν τη ζωή στα χέρια τους, συνεργάζονται και προσφέρουν στον εαυτό τους και τους γύρω τους. Εγχειρήματα με όραμα, σχέδιο και καινοτομία από όλη την Ελλάδα.

**«Όταν ήρθαν οι μέλισσες»**   
**Eπεισόδιο**: 7

Δυο μηχανικοί που εγκατέλειψαν καλές δουλειές και τα φώτα της πόλης και αποφάσισαν να βρεθούν δίπλα στις εργάτριες, οι οποίες φροντίζουν για την τροφή μας, τις μέλισσες. Λέγεται, ότι ο Albert Einstein είχε προβλέψει πως όταν οι μέλισσες θα εξαφανιστούν, ο άνθρωπος θα πεθάνει στα αμέσως επόμενα τέσσερα χρόνια.  
  
Χωρίς τις μέλισσες η τροφή μας θα περιοριζόταν σε καλαμπόκι, ρύζι και σιτάρι. Σύμφωνα με επιστημονικές μελέτες, το 84% από τα καλλιεργούμενα φυτά και το 80% της άγριας βλάστησης χρειάζονται τη μέλισσα για επικονίαση.  
  
Ο Γιάννης Δάρρας συναντάει στην κοιλάδα του Βίκου δυο νέους μελισσοκόμους οι οποίοι συμβάλλουν στο να μην εξαφανιστούν οι μέλισσες–επικονιαστές και ταυτόχρονα παράγουν ένα μοναδικό προϊόν με υπεραξία, αφού οι επιστημονικές αναλύσεις δείχνουν ότι έχει ανώτερα επίπεδα βιοδραστικότητας και από το μέλι Manuka, η τιμή του οποίου αγγίζει τα 700 ευρώ το κιλό.

Παρουσίαση: Γιάννης Δάρρας  
Έρευνα, Αρχισυνταξία, Διεύθυνση Παραγωγής: Νίνα Ντόβα   
Σκηνοθεσία: Βασίλης Μωυσίδης

|  |  |
| --- | --- |
| Αθλητικά / Μπάσκετ | **WEBTV** |

**20:30**  |  **Basket League: ΟΛΥΜΠΙΑΚΟΣ - ΜΑΡΟΥΣΙ (18η Αγωνιστική)  (Z) (Αλλαγή ώρας)**

Το συναρπαστικότερο πρωτάθλημα των τελευταίων ετών της Basket League έρχεται στις οθόνες σας.   
Όλοι οι αγώνες του πρωταθλήματος, αποκλειστικά από την ΕΡΤ.   
12 ομάδες, 22 αγωνιστικές, play out, play off, ημιτελικοί & τελικοί, ένας μπασκετικός μαραθώνιος με 186 αμφίρροπους αγώνες.   
Καλάθι-καλάθι, πόντο-πόντο, όλη η δράση σε απευθείας μετάδοση.   
  
Κλείστε θέση στην κερκίδα της ERTWorld τώρα!

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**22:20**  |  **Ειδήσεις - Αθλητικά - Καιρός  (M) (Αλλαγή ώρας)**

Το δελτίο ειδήσεων της ΕΡΤ με συνέπεια στη μάχη της ενημέρωσης, έγκυρα, έγκαιρα, ψύχραιμα και αντικειμενικά.

Παρουσίαση: Βούλα Μαλλά

|  |  |
| --- | --- |
| Αθλητικά / Εκπομπή | **WEBTV** **ERTflix** |

**23:15**  |  **Αθλητική Κυριακή  (M)**   **(Αλλαγή ώρας)**

Η ΕΡΤ, πιστή στο ραντεβού της με τον αθλητισμό, επιστρέφει στη δράση με την πιο ιστορική αθλητική εκπομπή της ελληνικής τηλεόρασης.  
Η «Αθλητική Κυριακή» θα μας συντροφεύει και τη νέα σεζόν με πλούσιο αθλητικό θέαμα απ’ όλα τα σπορ.

Παρουσίαση: Βασίλης Μπακόπουλος

|  |  |
| --- | --- |
| Ταινίες | **WEBTV** |

**01:15**  |  **Ο Γαμπρός μου, ο Προικοθήρας - Ελληνική Ταινία**     
  
**Έτος παραγωγής:** 1967  
**Διάρκεια**: 93'

|  |  |
| --- | --- |
| Ενημέρωση / Ειδήσεις | **WEBTV** **ERTflix** |

**03:00**  |  **Ειδήσεις - Αθλητικά - Καιρός  (M)**

…..

**Mεσογείων 432, Αγ. Παρασκευή, Τηλέφωνο: 210 6066000, www.ert.gr, e-mail: info@ert.gr**